12.000 kroner i bøde, en sur smiley og to opfølgende kontrolbesøg. Det var prisen, som Bageriet På Hjørnet i Ny Munkegade måtte betale efter seneste besøg fra Fødevarekontrollen.

Bageren, som på facaden kalder sig Århus Bageri, ligger på hjørnet af Ny Munkegade og Nørre Allé, og det var ikke småting, kontrollanterne kunne notere sig ved ankomsten 14. august.

Århus Bageri fik først et forbud mod markedsføring, fordi man ikke kunne fremvise fakturaer på købte kager, som man solgte som egne.